मेरी क्हानी ‘हिरख बनाम भुक्ख’ दा म्हौल डुडु-बसंतगढ़ दा ऐ। इस क्हानी च सच्चाई दा इक टकोह्दा ऐंश्श ऐ। खबरै में इसगी कदें नेईं लिखदा जेकर ओम गोस्वामी हुंदे कन्ने गल्ल-बात दे दरान ओह् मिगी इसी लिखने ते छपोआने दा सुझाऽ नेईं दिंदे। पूरी चाल्ली निजी गल्लें गी में दूएं कोला ते क्या, मते बारी अपने कोला बी छपैलनां, की जे मिगी एह् समझ नेईं औंदी इसदे च सच्च किन्ना ऐ ते झूठ, कल्पना जां अपनी म्हत्ता साबत करने दी इच्छेआ किन्नी ऐ?